आर्यन क्वाटरफाइनलमा
जयकर मेमोरियल राष्ट्रिय जुनियर लनटेनिस प्रतियोगिताको १५ औं संस्करणको पहिलो दिन यू–१४ ब्वाइजतर्फ आर्यन गिरी क्वाटरफाइनलमा प्रवेश गरेका छन् । आर्यनले सफल श्रेष्ठलाई ६–१, ६–१ को सोझो सेटमा पराजित गरे ।
काठमाडौं — जयकर मेमोरियल राष्ट्रिय जुनियर लनटेनिस प्रतियोगिताको १५ औं संस्करणको पहिलो दिन यू–१४ ब्वाइजतर्फ आर्यन गिरी क्वाटरफाइनलमा प्रवेश गरेका छन् । आर्यनले सफल श्रेष्ठलाई ६–१, ६–१ को सोझो सेटमा पराजित गरे । अन्य खेलमा आदित अग्रवाल, कुवेहाङ चेम्जोङ र सरोज तामाङले क्वाटरफाइनलमा स्थान सुरक्षित गरे । यू–१४ गल्र्सतर्फ स्नेहा यादव, प्रकृति श्रेष्ठ र अजा रेग्मीले क्वाटरफाइनलमा स्थान बनाए । मन जयकर टेनिस एकेडेमीद्वारा आयोजित प्रतियोगिताको यू–९ गल्र्स सिंगल्समा जेनी खड्काले साम्राज्ञी लामालाई पराजित गर्दै अन्तिम आठमा पुगिन् । यू–९ ब्वाइजतर्फ दर्शिल श्रेष्ठ र बोरिस अधिकारी क्वाटरफाइनलमा स्थान बनाउन सफल रहे । यू–१० गल्र्स सिंगल्समा इभा अधिकारी र उत्सा लामाले  सेमिफाइनलमा स्थान पक्का गरे ।गल्र्स डबल्समा इशाश्री शाह र सर्भानी श्रेष्ठको जोडी, प्रेरणा कोइराला र सुभांगीलक्ष्मी शाहको जोडी तथा विजिशा श्रेष्ठ र अभिलाषा विष्टको जोडीले अन्तिम चारमा स्थान बनाए ।प्रतियोगितामा ५९ खेलाडी विभिन्न १० स्पर्धामा सहभागी छन् । प्रतियोगिताको कुल पुरस्कार राशि २ लाख ४८ हजार रुपैयाँ रहेको छ ।